Í viðtalinu segist Björgólfur ekki hafa getað neitað beiðni um að taka við stöðu framkvæmdastjóra Samherja . Hann og Þorsteinn Már Baldvinsson séu gamlir vinir . Vísir / Sigurjón Björgólfur Jóhannsson , forstjóri Samherja , segist í viðtali við blaðið Dagens Næringsliv í Noregi ekki trúa því að Samherji hafi greitt neinar mútur . Hann segist efast um að fyrirtækið hafi verið flækt í nokkuð ólöglegt . Aðspurður af blaðamanni segir Björgólfur að ekkert bendi til að greiðslur til eignarhaldsfélags eins of hinum svokölluðu hákörlum í Dubaí hafi verið ólöglegar . Hann segist fullviss að Samherji hafi fengið kvóta eftir löglegum leiðum í öllum löndum . Björgólfur segir að Samherji ætli að draga fram í dagsljósið hvað átti sér stað og að hans eigin hlutverki verði líklega lokið á fyrsta fjórðungi nýs árs . Viðtal DN hefst á því að Samherji fái yfirleitt litla sem enga athygli fyrir utan Íslands . Það hafi hins vegar breyst í haust með útgáfu Samherjaskjalanna og málið tengist Noregi þar sem gífurlegar fjárhæðir hafi ferið í gegnum DNB bankann í Noregi og til skattaskjóla og til fyrirtækis í Dúbaí , sem var í eigu James Hatuikulipi , fyrrverandi stjórnarformanns Fischor , ríkisútgerðar Namibíu . Þar hefur ráðherrum verið vikið úr starfi og þó nokkrir hafa verið handteknir vegna rannsóknar á meintum mútugreiðslum Samherja í Namibíu . Björgólfur segist þó ekki trúa því að nokkuð ólöglegt hafi átt sér stað . Samherji hefur farið hart fram gegn Jóhannesi Stefánssyni , fyrrverandi starfsmanni Samherja í Namibíu sem lak að minnst hluta Samherjaskjalanna svokölluðu til Wikileaks . Ein fyrstu viðbrögð Samherja við umfjöllun um starfsemi félagsins í Namibíu voru að skella allri hugsanlegri skuld á Jóhannes sjálfan . Þá var gefið út að árið 2016 hafi félagið hafið rannsókn á störfum Jóhannesar þar í landi vegna gruns um að hann hafi flækt félagið í ólöglega starfsemi . Sjá einnig : Þorsteinn Már skellir skuldinni á uppljóstrarannSamherji hefur sömuleiðis kvartað yfir því að einungis hluti tölvupósta Jóhannesar hafi verið birtur . Í viðtalinu er vitnað í bréf frá Björgólfi til starfsmanna Samherja að það að póstar hafi verið valdir til birtingar veki spurningar um innihald hinna póstanna . Nánast engir póstar frá 2015 hafi verið afhentir Wikileaks . Jóhannes segir að fleiri póstar verði birtir á næstunni . Í byrjun mánaðarins sagði Björgólfur í svari við fyrirspurn Vísis að fyrirtækið hefði aðgang að tölvupóstum Jóhannesar . Hann vildi þó ekki tjá sig um innihald þeirra né hvort þeir hafi verið skoðaðir . Björgólfur segir blaðamanni DN að hann telji að hinir óbirtu póstar myndu varpa frekari ljósi á málið . Spurður út í það af hverju greiðslur til áðurnefnds fyrirtækis í Dúbaí hafi haldið áfram eftir að Jóhannes hætti störfum hjá Samherja segir Björgólfur það ekki til marks um að eitthvað ólöglegt hafi átt sér stað . Greiðslurnar gætu verið tengdar einhvers konar samkomulagi . Mögulega fyrir ráðgjafastörf eða reglulegar greiðslur fyrir hefðbundin kaup á kvóta . Þá var Björgólfur spurður hvort það væri eðlilegt að greiða einkaaðilum fyrir kvóta í öðrum löndum og sagðist hann ekki geta svarað því , þar sem málið væri í rannsókn . Ef maður fengi reikning fyrir þjónustu eða kvóta , þá borgaði maður þann reikning . Þar að auki sagðist Björgólfur ekki telja að greiðslurnar til einkaaðila í Namibíu hafi verið ólöglegar . Reikningar hafi borist frá fyrirtækjum sem seldu kvóta og þeir hafi verið greiddir . Seinna í viðtalinu segir Björgólfur að Samherji hafi greitt sama verð fyrir kvóta og allir aðrir . Bankareikningar Victória de Barros Neto , fyrrverandi sjávarútvegsráðherra Angóla , hafa verið frystir vegna Samherjaskjalanna . Auk þess hafa bankareikningar eiginmanns hennar og barna verið frystir eftir að dómsmálaráðherra Angóla gaf út tilskipun þess efnis . Þingflokksformaður Sjálfstæðisflokksins segir tillögu í stjórnskipunar - og eftirlitsnefnd um frumkvæðissathugun á hæfi sjávarútvegsráðherra byggða á misskilningi . Formaður nefndarinnar segir hins vegar þingflokkformanninn misskilja málið .